Anneke Caramin: This Is One Of Those Origin Superhero Movies You Might As Well Skip
Gepost door Anneke op 09:54 ‘Jy kan desperaatheid vir voer in boere se oë sien’ | Netwerk24
‘Jy kan desperaatheid vir voer in boere se oë sien’
Deur Lynn Williams 16 Oktober 2019 12:58
Desperate opkomende en kommersiële boere in Graaff-Reinet het Dinsdag voer by die noodlenigingsorganisasie Gift of the Givers ontvang.
Dr. Imtiaz Sooliman, stigter van die organisasie, sê die versoeke wat vir voer ontvang is, is oorweldigend.
Volgens hom kan ’n mens die desperaatheid sien in die boere se oë om hul diere, wat weens die droogte vrek, te kan voer.
Dr. Gideon Groenewald, Gift of the Givers se hidroloog en geoloog, wat meer as 40 jaar se ondervinding het, is in Graaff-Reinet waar die organisasie boorgate sink. Vyf boorgate, wat gesamentlik 102 000 liter water per dag lewer, is reeds gesink.
Dr. Imtiaz Sooliman van Gift of the Givers (middel) saam met Dave Stern, voorsitter van die Sneeuberg-landbouvereniging, en Zolile Hanabe, voorsitter van die opkomende boere. Foto: Verskaf
Mario Ferreira, Gift of the Givers se spanlid wat sedert die Knysna-brande in 2017 vir die ingryping in die Suid-Kaap verantwoordelik is, het Dinsdag gebottelde water in die dorp laat aflewer. Altesaam 133 000 liter water is uitgedeel.
“Gebed en ’n verenigde benadering tussen die regering, private sektor, boerderygemeenskappe en die publiek is die enigste realistiese manier om die uitdagings van die droogte die hoof te bied. Die droogte het ’n negatiewe uitwerking op mense, diere, die omgewing en die ekonomie,” sê Sooliman.
Meer oor: Gift Of The Givers | Graaff-Reinet | Droogte | Droogtehulp